text: Esbjerg får ny træner på torsdag
  20 oktober 2015 kl. 15.04
  Jonas Dal begynder som ny træner i Esbjerg på torsdag.
  Esbjerg fB er blevet enige med Hobro IK, at Hobros træner Jonas Dal kan begynde i Esbjerg straks.
  I praksis betyder det, at han begynder at træne Esbjergs Superliga-spillere på torsdag – i morgen har spillerne nemlig fri.
  Kontrakten mellem EfB og Jonas Dal løber frem til 31. december 2017.
  Herefter overgår den til at være en løbende aftale med gensidig opsigelighed.
  
  